tomron87/hebrew-wikipedia-sentences-corpus huggingface dataset:
לאלבום הייתה הצלחה מסחרית גדולה כאשר נכנס למקום הראשון בעשרות מצעדים ברחבי העולם, שהבולט ביניהם הוא במצעד הבילבורד 200 האמריקאי, בו הגיע למקום הראשון עם מכירות של 541,000 עותקים בשבוע הראשון ליציאתו.
תוך שבועיים מכר האלבום מעל מיליון עותקים, ומכר מעל ל-8 מיליון עותקים ברחבי העולם.
בשנת 2007 יצאה ביונסה למסע הופעות, "The Beyoncé Experience", על מנת לקדם את האלבום.
מסע ההופעות הכניס 90 מיליון דולר .
מגזין Spin כלל את האלבום במקום ה-129 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
האלבום B'Day תוכנן במקור לשחרור בשנת 2004 כהמשך לאלבום הבכורה של ביונסה "Dangerously in Love" שיצא בשנת 2003. עם זאת נאלצה ביונסה לדחות את האלבום בשל הקלטת האלבום הרביעי,"Destiny Fulfilled", של להקת הבנות דסטניז צ'יילד, ובנוסף בשל כיכובה בתפקיד ראשי בסרט "נערות החלומות".
שביונסה סיימה עם צילומי הסרט "נערות החלומות" ויצאה לחופשה, היא החלה ליצור קשר עם מפיקים שונים, ולעבוד על האלבום.
תוך שלושה שבועות ביונסה הקליטה את האלבום B'Day, הסגנון המוזיקלי של האלבום נע בין השפעות פאנק בשנות ה-70 עד ה-80, לסגנונות מוזיקה יותר עכשוויים כגון היפ הופ ו-R&B.
בשנת 2006 עוד לפני שחרורו של האלבום B'Day ביונסה ערכה אודישנים ביחד עם אביה מתיו נולדס ב-Sony אולפני מוזיקה, ללהקה שתהיה מורכבת רק מנשים.
הנגנים שבאו לאודישנים התבקשו לבצע את השיר של ביונסה "Work It Out", ולבצע לפחות סולו של דקה.
ביונסה אמרה כי מטרתה הייתה להגיע לקבוצת נשים "עזות, מוכשרות ויפות", ביונסה מצאה עשרה נגנים עם שלוש זמרות רקע וקראה ללהקה "Suga Mama", שם שיר מתוך אלבומה B'Day.
השיר הראשון שיצא מהאלבום "Check on It" יצא ב-13 בדצמבר 2006 והיה לשיר הנושא בסרט "הפנתר הורוד", השיר זכה להצלחה גדולה כאשר הגיע למקום הראשון במצעד הבילבורד האמריקאי ושהה שם חמישה שבועות רצופים.
הסינגל הראשון מהאלבום "Déjà Vu" בשיתוף הראפר ג'יי זי יצא ב-24 ביוני 2006, וזכה להצלחה כאשר נכנס למקום הרביעי במצעד הבילבורד.
הסינגל השני מהאלבום "Ring the Alarm" יצא ב-10 בספטמבר 2006 כסינגל רק בארצות הברית, והגיע למקום האחד עשר במצעד הבילבורד 100.
הסינגל השלישי מהאלבום "Irreplaceable" יצא ב-26 באוקטובר 2006 היה הסינגל המצליח ביותר שיצא מהאלבום.
הסינגל נכנס למצעד הבילבורד, הגיע למקום הראשון ושהה שם עשרה שבועות רצופים.
בסוף שנת 2007 במצעד סוף שירי השנה של הבילבורד השיר נכנס למקום הראשון, במצעד שירי העשור של שנות ה-2000s נכנס למקום ה-25. הסינגל היה מועמד לפרס גראמי על שיר השנה, ובנוסף בטקס פרסי ה-VMA הקליפ של השיר היה מועמד לקליפ השנה.
הסינגל הרביעי מהאלבום "Beautiful Liar" דואט עם הזמרת שאקירה, יצא ב-12 בפברואר 2007. השיר יצא מהדורה מיוחדת של האלבום הכוללת DVD עם עוד שירים שלא נכנסו לאלבום.
הסינגל זכה להצלחה כשאר הגיע לראש מצעדי פזמונים רבים בעולם, ביניהם מצעד הבילבורד האמריקאי שהגיע למקום השלישי.
הסינגלים החמישי והשישי "Get Me Bodied" ו-"Green Light" לא שיחזרו את ההצלחה של שאר הסינגלים באלבום אך נכנסו למצעד הבילבורד האמריקאי.
בנוסף יצא סינגל שיווקי מהאלבום "Upgrade U" בשיתוף הראפר ג'יי זי, והצליח להיכנס למצעד הבילבורד בעקבות הקליפ לשיר.
השיר "Listen" יצא ב-5 בדצמבר 2006, כסינגל שיווקי לסרט "נערות החלומות" שם ביונסה מככבת תפקיד ראשי.
סינגל זה גם זכה בפרס איגוד מבקרי הקולנוע האמריקאי לשנת 2006.
במהלך שנת 2007, בטקס פרסי הגרמי ביונסה הייתה מועמדת לחמישה פרסים על האלבום ושיריו, כולל את שיר השנה על "Irreplaceable", וזכתה פרס אלבום ה-R&B הטוב ביותר של השנה.
בהמשך גם זכתה בטקס פרסי המוזיקה האמריקאית שהתקיים ב-2 בדצמבר ביונסה זכתה ב"פרס האומן הבינלאומי".
האלבום B'Day היה מועמד וזכה בפרס גראמי בתור - "Best Contemporary R&B Album" (לשנת 2007).
איגוד תעשיית ההקלטות הרומני העניק לו את תואר הזהב.
B&H תמונות ווידאו היא החברה הגדולה ביותר בארצות הברית לצילום ולמדיה שאינה רשת.
החברה נוסדה ב-1973 בניו יורק, בידי הבעלים צבי הירש (הרמן) שרייבר, חסיד סאטמר.
חנות הבית של החברה נפתחה בתחילה בלואר איסט סייד בניו יורק.
בתחילת דרכה הייתה זו חנות צילום קטנה, ושמה נבע מראשי התיבות של מנהל החנות, הירש, ואשתו בלומה.
חנות הבית של החברה ממוקמת כיום בשדרה 34 במנהטן ומשרתת בין 11 ל-12 אלף לקוחות ביום.
סכום ניכר של הכנסות החברה מגיע גם מאתר האינטרנט של החברה.
בחנות שתי קומות ובהם מספר רב של מוצרי מדיה, כגון: מצלמות, מחשבים, מצלמות וידאו, מיקרופונים, טלפונים סלולריים, אורגנים חשמליים, טאבלטים, ועוד.
העובדים בחנות הם צלמים וצלמי וידאו מקצועיים.
שרייבר עצמו ורוב עובדי החנות הם יהודים שומרי מצוות, ולכן החנות ואתר האינטרנט סגורים בשבת ובחגי ישראל.
עקב מגוון הרב של התיירים הפוקדים את החנות, רבים מעובדי החנות נותנים שירות בשפות אנגלית, ספרדית, צרפתית ואף עברית ויידיש.
בשנת 2007 הוסיפה גוגל את החנות המקוונת של B&H ל-Google Pay, שירות מקוון של גוגל לרכישות ברשת.
B&H איירליינס (B&H Airlines) היא חברת התעופה הלאומית של בוסניה והרצגובינה, בסיסה שוכן בנמל התעופה הבינלאומי בסרייבו, והיא נמצאת בבעלות משותפת של ממשלת בוסניה והרצגובינה (51%) וטורקיש איירליינס (49%).
החברה נוסדה בשנת 1994 כאייר בוסנה (Air Bosna), בשנת 2003 השעתה את פעילותה בשל קשיים כלכליים.
בשנת 2005 הכריזה ממשלת בוסניה, על חידוש פעילותה של החברה בשמה הנוכחי.
לחברה הסכמים לשותפות קוד עם טורקיש איירליינס ועם JAT איירווייז.
Azamoth היא להקת בלאק מטאל מישראל המבוססת בירושלים.
הלהקה סיגלה לעצמה סגנון בלאק מטאל המזוהה בעיקר עם השנים הראשונות של התבססות הסגנון (תחילת שנות ה-90 של המאה ה-20) ואשר מאופיין בעיקר בצליל "מלוכלך" ומוטיבים אגרסיביים.
מקור השם Azamoth (אזמות') מגיע מעיוות המילה "עצמות".
הלהקה החלה את דרכה בשנת 2004. מייסדי הלהקה היו סקורצ' (Scorch), לורד גריף (Lord Grief) ועזראל (Azrael).
בחודשים הראשונים הלהקה פעלה בלי מתופף והשקיעה את עיקר זמנה בכתיבת שירים, כאשר Azrael ו- Lord Grief היו הגיטריסטים ו-Scorch היה באסיסט וסולן.
לאחר שנכתבו ארבעת השירים הראשונים של הלהקה - ביניהם "From the Land of Ice" ו- "The Eternal Horde" - הלהקה גייסה לשורותיה את המתופף שוורץ (Schwartz) אשר ניגן בימים אלו בלהקת ההבי מטאל הירושלמית Stone of Tears.
כחודש לאחר הצטרפותו של Schwartz, הלהקה ערכה את הופעתה הראשונה במועדון הצוללת הצהובה בירושלים.
בחודשים שלאחר הופעתם הראשונה, במקביל להופעות נוספות, הלהקה הקליטה את אלבום הדמו שלה "Ancient Signs of War", אשר יצא בכמות מוגבלת של 100 עותקים.
כל עותקי הדמו חולקו ונמכרו בטווח זמן קצר מאוד וכיום הוא קשה להשגה.
כחודש לפני הקלטת אלבום הבכורה של הלהקה - "Eternity" - ללהקה הצטרף דראוגר (Draugr) אשר גויס על מנת להחליף את Scorch בתפקיד הבאס.
זמן קצר לאחר גיוסו, הלהקה הופיעה את הופעתה היחידה בהרכב של חמישה אנשים.
אלבום הדמו שימש כבסיס לאלבום "Eternity", אשר יצא בשנת 2006 והכיל כמעט את כל שירי אלבום הדמו, בהקלטה מחודשת ומקצועית יותר, למעט השיר "Ancient Signs of War" אשר נפגם לאחר הקלטתו.
באפריל שנת 2006 יצאה הלהקה לסיבוב הופעות באירופה, ביחד עם להקת Lord Belial השוודית ולהקת Dark Fortress הגרמנית.
סיבוב ההופעות עבר במדינות: גרמניה, אוסטריה, הולנד ושווייץ וכלל 12 הופעות.
הגיטריסט Lord Grief לא השתתף בסיבוב ההופעות ואת מקומו על הגיטרה תפס Draugr, כך ש-Scorch חזר לתפקיד הבאסיסט והסולן.
חודשים ספורים לאחר שהלהקה חזרה מסיבוב ההופעות, היא המשיכה לתפקד בהרכב של ארבעת האנשים שהשתתפו בסיבוב ההופעות, עד שלבסוף Draugr עזב את הלהקה ואת מקומו כגיטריסט תפס בשנית Lord Grief.
האלבום "Eternity" יצא רק לקראת סוף שנת 2006.
בין השנים 2006 ו-2008 הלהקה עסקה בעיקר בהופעות ברחבי הארץ ובכתיבת שירים בודדים.
מאז סוף שנת 2008 הלהקה הפסיקה להופיע כלל, על מנת להתעמק ביצירת האלבום השני - "Bellum Nostrum", אשר עדיין לא פורסם.
לקראת סוף שנת 2010, זמן מועט לפני הקלטות האלבום השני, עברה הלהקה מספר שינויים בהרכב, המתופף המקורי (Shwartz) עזב את הלהקה ובמקומו הצטרף דן (DEN) כמו כן הצטרף זאבוליי (Zabolei) ותפס את תפקיד הבאס, הקלטות האלבום השני נדחו לתחילת שנת 2012.
KG) היא חברה גרמנית המפתחת ומשווקת תוכנות אבטחה למחשב ה־PC.
החברה משווקת אנטי וירוס למחשב.
התוכנה קיימת בגרסה חינמית ובשתי גרסאות תמורת תשלום.
Avira נחשבת לבעלת פופולריות גבוהה מבין תוכנות האנטי וירוס השונות, ועל פי נתוני החברה, משתמשים בה ברחבי העולם למעלה ממאה מיליון בני אדם.
Avira תומכת במגוון מערכות הפעלה, ובהן לינוקס וחלונות.
Avira מבוססת על מנוע האנטי-וירוס שנודע בשם "Luke Filewalker", והושק לראשונה בשנת 1988.
התוכנה בודקת עדכונים מדי יום כברירת מחדל ומתקינה אותם.
הגרסה החינמית מציגה למשתמש מדי יום פרסומת המציעה לשדרג לגרסה בתשלום (nag screen).
בגרסאות שבתשלום, Avira Antivirus Premium ו-Avira Internet Security, נכללות אפשרויות נוספות שאינן קיימות בגרסה החינמית כגון יצירת תקליטור אתחול להצלת המחשב במצבי קריסה שונים והגנה לתיבת המייל.
גרסת הפרו של Avira קבלה ב-2018 ציונים מעולים (Advanced+) במבחני AV-Comparatives מבחינת ההגנה על מחשב המשתמש, וציון טוב (Advanced) בשאלת המעמס שהיא מטילה על המחשב.
Avril Lavigne הוא אלבום האולפן החמישי של הזמרת אבריל לאבין.
את האלבום הוציאה ב-1 בנובמבר 2013 חברת ההקלטות סוני מיוזיק אנטרטיינמנט.
לאבין שיתפה מספר מפיקים באלבום, בהם מרטין ג'ונסון, פיטר סוונסון, דייוויד הודג'ס, מאט סקוויר וצ'אד קרוגר.
האלבום זכה לביקורות חיוביות, ששיבחו את אווירת הפופ הרגועה והקלילות שמוצגת באלבום, בשונה משאר אלבומיה, אלבום זה הוא בסגנון פופ ולא פופ רוק.
יש שאמרו שזהו אלבומה הטוב ביותר.
האלבום הגיע למקום החמישי בבילבורד 200, ומכר מעל 44,000 עותקים בשבוע הראשון.
הראשון "Here's to Never Growing Up", שלא זכה להצלחה רבה, אך הגיע למקום 20 במצעדים באוסטרליה, בקנדה, בארצות הברית ובממלכה המאוחדת.
הסינגל השני, "Rock n Roll ", זכה לפחות השפעה והצלחה, בזמן שהסינגל השלישי "Let Me Go " זכה להצלחה רבה.
שלושה חודשים לאחר שלאבין הוציאה את אלבומה הרביעי, "Goodbye Lullaby", הודיעה שכבר התחילה לעבוד על אלבומה החמישי, וכבר יש לו 8 שירים כתובים.
לאבין אמרה שהאלבום החמישי שלה, יהיה ההפך מהאלבום הקודם (מבחינה מוזיקלית).
לאבין הסבירה, "Goodbye Lullaby היה אלבום "רך", אך האלבום הבא יהיה יותר כיפי ומלא פופ, כבר יש לי שיר שאני יודעת שהוא הולך להיות הסינגל המקדם, אני רק צריכה להקליט אותו".
בסוף שנת 2011 אישרה לאבין שעברה לחברת ההקלטות אפיק רקורדס שבבעלותו של L.A.
Reid , שכבר עבד עם לאבין בעבר בחברת ההקלטות אריסטה רקורדס בשנת 2000. באוגוסט 2012, דווח שלאבין סיימה לעבוד על האלבום.
Reid (שבבעלותו חברת ההקלטות אפיק רקורדס) הודיע שלאבין "הרגע סיימה" לעבוד על האלבום ושנעזרה בבעלה (לשעבר) צ'אד קרוגר בשביל שיר.
"היא עבדה עם צ'אד קרוגר, שהוא עכשיו ארוסה, והם עבדו ממש יפה ביחד והוציאו שיר מעולה" אמר L.A Reid.
הוא גם חשף "אנחנו עכשיו בתהליך הסופי ואני מצפה שהאלבום ייצא בזמן הקרוב.
אני אשמח להוציא אותו השנה, אך הזמן עובר ממש מהר.
אם לא נוציא אותו השנה, נוציא אותו בתחילת השנה החדשה".
באותו החודש, אתר צרפתי בשם "Charts in France" הודיע שהאלבום ייצא במרץ של אותו השנה, אך, באפריל, כחודש אחר כך, לאבין הודיעה שהיא עדיין עובדת על האלבום; "אני עבדתי על ההקלטה הזאת כבר שנה, לכן עבר זמן מה" היא אמרה.
"כאשר אני השמעתי למפיק את השיר, הוא רצה להוציא אותו מיד.
אז מסתבר שאני עדיין בסטודיו, עובדת על השיר.
נשאר לי לכתוב עוד שיר אחד שאני הולכת לכתוב אותו בעצמי, כי אני אוהבת לכתוב שירים.
הכל קורה כל-כך מהר ואני ממש מתרגשת!".
ב-8 באוגוסט 2013, לאבין חשפה את עטיפת האלבום בחשבון האינסטגרם שלה.
בעטיפה יש קירוב של הפנים שלה עם רקע שחור, העיניים שלה מרוחות באייליינר, והשיער שלה מופנה לאחור.
בריאיון אישרה לאבין שהאלבום יהיה זמין להזמנה מוקדמת ב-24 באוגוסט 2013, והוא ייצא רשמית ב-5 בנובמבר של אותה השנה.
רשימת השירים נחשפה ב-5 בספטמבר, והאלבום כולו הועלה לאייטונס ולאתר הרשמי שלה ב-29 באוקטובר.
הקלטת האלבום החלה בנובמבר 2011, והעבודה עליו נמשכה כשנתיים, עד יולי 2013. המפיק הראשון שהיה שותף לעבודה על האלבום הוא צ'אד קרוגר סולן להקת ניקלבק.
השיר הראשון שהם כתבו ביחד היה "Let Me Go", שהוא שיר בלדת פרידה.
כשנשאלה אבריל על טיב היחסים עם צ'אד אמרה כי "התחלנו במרץ 2012 להכיר אחד את השני, ולבסוף התחברנו דרך המוזיקה." חודשים לאחר מכן, ביולי 2012, לאבין וקרוגר נהיו ולאחר חודש התארסו.
קרוגר היה שותף בכתיבתם של 10 שירים מתוך האלבום, מתוכם הוא הפיק שלושה, והפיק במשותף ארבעה.
הם הבטיחו בלדות מחוזקות, בלדות פסנתר, ודואט.
לאבין בנוסף עבדה עם דייוויד הודג'ס, חבר להקת Evanescence, ואמרה "אני בסך הכול עובדת 17 ימים עם צ'אד ודייוויד.
ושלושתינו כתבנו המון שירים ביחד.
וההקלטה הייתה חלק ממש כיפי, עשינו חיים.
הם מוזיקאים מאוד מוכשרים ומרגיש טוב להיות מוקף באנשים כאלה."
בנוסף לעבודתה עם צ'אד קרוגר, עבדה לאבין עם חבר להקת בויז לייק גירלז - מרטין ג'ונסון , והיה שותף להפקתם של חמישה שירים, כולל השיר "Here's to Never Growing Up".
בריאיון לבילבורד, חשפה אבריל שהיא עבדה גם עם מרילין מנסון על שיר ששמו "Bad Girl".
לאבין אמרה על השיתוף "זהו סגנון יותר כיף, ואני הייתי בטוחה שהקול שלו יהיה מתאים לזה, אז התקשרתי אליו.
אמרתי לו לבוא לסטודיו והוא מאוד אהב את השיר, הוא רק הוסיף קצת קולות רקע.
הוא היה מקצוען והוא עשה עבודה מדהימה.
אני מאוד מעריכה אותו כאומן ואני מאוד אוהבת את הסגנון שלו והיה ממש מגניב לעבוד איתו על השיר הזה".
בריאיון, לאבין חשפה שהיא ביצעה שיר נוסף בשיתוף עם זמרת, אך לבסוף השיר לא נכנס לאלבום וזאת משום שלאבין כתבה מידי הרבה שירים לאלבום החמישי שלה, והיא שוקלת להוציא שני אלבומי "גב-אל-גב".
במהלך ריאיון למגזין Nylon , לאבין אמרה שהאלבום הוא "יותר אומנותי" מהקודמים שלה, והוסיפה, "הפעם, לא כל השירים הם רק על מערכות יחסים וגברים.
אני רק רציתי לכתוב שירים יותר אומנותיים.
רציתי לרדת לעבר המורד, לא ניסיתי לכתוב להיט ענק".
כאשר היא דיברה עם האתר Entertainmentwise , לאבין הסבירה; "האלבום הוא באמת תפס חלק משמעותי, ישנם שירים עם פסנתר, שהם בעצם רק פסנתר ושירה, חלקם ממש חדשים, חלקים רגשיים.
בנוסף ישנם גם מספר שירי קיץ, זה נוסטלגי ממש." כאשר דיברה על המילים של השירים, היא אמרה "מבחינת מילים אני דחפתי את עצמי לדבר על נושאים שונים שלא יצא לי לדבר עליהם.
אני לא רוצה להיות כל-כך פשוטה.
אני ניסיתי ממש להביע את עצמי ולהגיע עמוק יותר." "ישנם מלא שירי קיץ, ועוד מספר שירים אחרים שהם ממש נוסטלגיים.
אני חושבת שלא רציתי שזה יצא ככה אבל מסתבר שזה טוב."
כאשר דיברה על השירים מהאלבום, לאבין חשפה, "אני ממש מתרגשת בקשר לשיר "Hello Kitty" שכתבתי לאלבום, מפני שאני אובססיבית להלו קיטי וזה ממש כיף והסאונד ממש שונה", היא אמרה.
"זה לא דומה לשום דבר שעשיתי לפני כן, ואפילו הכנסתי קצת יפנית לזה!".
היא בנוסף תיארה את השיר "Rock n Roll" כשיר "רועש, מרשים, והוא מדבר על כל-כך הרבה דברים אחרים חוץ ממוזיקה - זה ממש מה שרציתי - וזהו שיר שאני מכניסה אליו עוד קצת דברים כרגע".
היא גם קראה לדואט שלה עם מרילין מנסון כדואט "כבד ורוקיסטי".
כשנשאלה מה הם השירים הכי אהובים עליה מהאלבום, היא ענתה: "Give You What You Like,' 'Hush Hush' and 'Bad Girl."
האלבום זכה לשבחים רבים, אך גם ספג ביקורת רבה על השיר "Hello Kitty" שאינו משקף את סגנונה המוזיקלי של לאבין.
נוסף לכך, השיר "Hello Kitty" הואשם בתוכן מיני בוטה.
בקליפ לשיר זה באתר יוטיוב נראית לאבין ברחובות יפן עם רקדניות יפניות בעלות הבעת פנים קשוחה.
בעקבות כך הואשמה לאבין בגזענות כלפי היפנים, בהצמדה של תווית 'אטומים' ליפנים.
לאבין הגיבה לאשמות אלו בציוץ מהיר בטוויטר שבו טענה שהיא אוהבת את יפן ומבקרת רבות שם, מפיקה אלבומים ומבצעת הופעות ואין כל בסיס לתלונות אלו.
נכון לאפריל 2025 הקליפ לשיר זה מונה למעלה מ-206 מיליון צפיות.
אירייאון הוא פרויקט מוזיקלי, על ידי אריאן אנתוני לוקאשן - כותב שירים, זמר, מוזיקאי, רב-נגן, ומפיק הולנדי.
המוזיקה של אירייאון מתוארת כרוק מתקדם, פרוגרסיב מטאל, ופאוור מטאל, לפעמים בשילוב עם ז'אנרים כגון מוזיקת פולק, אלקטרונית, ניסיונית וקלאסית.
רוב האלבומים של אירייאון הן מעין "אופרות רוק" (או "אופרות מטאל"), מפני שבאלבומיו מוצגות עלילות מורכבות של מבחר דמויות, כאשר בדרך כלל כל אחת מן הדמויות מיוצגת על ידי סולן ייחודי.
Az én apám (בעברית: אבי) הוא שיר בהונגרית שנכתב והולחן על ידי יוצי פפאי, פרנץ מולנאר קרמל ובוצע על ידי יוצי פפאי.
השיר ייצג את הונגריה באירוויזיון 2019 שהתקיים בתל אביב, ישראל, בעקבות זכייתו במקום הראשון בתחרות הגמר הלאומי ההונגרית - A Dal 2019.
Aviv Geffen הוא אלבום האולפן ה-11, והאלבום הבינלאומי הראשון, של הזמר הישראלי אביב גפן, שיצא ב-19 באוקטובר 2009 בממלכה המאוחדת.
כמה מחברי ההרכב בלאקפילד תרמו את חלקם בנגינה באלבום: ספי אפרתי על הבס, תומר זי על התופים, ערן מיטלמן על הקלידים וסטיבן וילסון על הגיטרה.
השיר "It's Cloudy Now" מהווה תרגום לשירו של גפן "עכשיו מעונן", ונמצא גם באלבום הבכורה של בלאקפילד.
אביב גפן - שירה, גיטרה, פסנתר, קלידים, מלוטרון, קסילופון.
דן בראון - קולות רקע (1).
ג'יימי מוהוברק - קלידים (2,5).
לואיס ז'רדים - כלי הקשה (6).
הראל בן עמי - גיטרות (9).
השירות מיועד לשמירה, עיבוד וביצוע אנליטיקות על נתוני ביג-דאטה, מאפשר לאחסן מידע מובנה, מובנה למחצה (כגון מידע בפורמט JSON) ולא מובנה (כגון טקסט חופשי).
עיבוד ושליפת המידע מתבצע בעזרת שאילתות אד-הוק תוך שניות בודדות.
המוצר מוצא בתצורת Platform as a Service) PaaS) כחלק מפלטפורמת Azure.
פיתוח המוצר החל בשנת 2014 לשימוש פנימי במרכז המחקר והפיתוח של מיקרוסופט בישראל.
מטרת הפיתוח הייתה להתמודד בצורה טובה יותר עם שמירת וניתוח המידע שנשמר ב Azure.
שמו הפנימי של המוצר היה קוסטו, על שם אבי הצלילה המודרנית, ז'אק קוסטו, בזיקה לצורך "לצלול באוקיינוס המידע".
המוצר הוכרז בגרסת preview בכנס מיקרוסופט איגנייט בשנת 2018 , ובפברואר 2019 הוא הוכרז כמוצר לשימוש חיצוני כללי.
המוצר מאפשר הכנסת ותשאול כמויות עצומות של מידע: ניתן לעבד כמיליארד שאילתות ו-200MB של מידע בשנייה.
במוצר קיימות יכולות לביצוע אנליטיקות על המידע.
שליפת המידע מתבצעת בעזרת שפת השאילות Keyword Query Language - KQL הדומה בעקרונותיה לשפת SQL אך מכילה יכולות מתקדמות יותר.
B'Day Anthology Video Album (בעברית: אנתולוגיית הווידאו של האלבום B'Day) הוא אלבום הווידאו הראשון של הזמרת האמריקאית, ביונסה, אשר יצא לאור ב-3 באפריל 2007, על ידי חברות התקליטים קולומביה רקורדס, מיוזיק וורלד וסוני מיוזיק לחנות הדיגיטלית וולמרט ומאוחר יותר גם למקומות אחרים.
אלבום הווידאו הגיע למקום ה-24 במצעד אלבומי הווידאו של בילבורד.
ביונסה אמרה כי הרעיון לאלבום נבע מהעובדה כי לטענתה לא היה טעם בכך שהמעריצים שלה יחכו כל פעם לקליפ חדש שיעלה לאינטרנט אלא הם יוכלו לצפות בכל הקליפים בבת אחת.
בנוסף היא אמרה כי עוד לפניי שהחלה לצלם את הקליפים היא ראתה בראשה כיצד הם ייראו מבחינת כוריאוגרפיה, תלבושות, איפור ושיער.
היא רצתה שכל קליפ ייראה שונה ולכן בכל קליפ השתמשה בטכניקת צילום שונה, בתלבושות שונות ובתפאורה שונה.
האלבום כולל 13 קליפים לשירים מאלבומה השני, כולל מאחורי הקלעים של הכנת האלבום.
ביונסה צילמה קליפים לכל הסינגלים שיצאו מהאלבום אך גם צילמה מספר קליפים לשירים שלא יצאו כסיגנלים מהאלבום והכניסה גם אותם לתוך האלבום.
חלק מהקליפים שנכנסו לאלבום צולמו מראש וחלק מהם צולמו במיוחד בשביל האלבום.
לאלבום יצאו שלוש מהדורות: המהדורה הרגילה, מהדורה מורחבת ומהדורה שהייתה זמינה מחוץ לארצות הברית אשר כוללת את הגרסה המורחבת של אלבומה השני.
האלבום זכה להצלחה מסחרית רבה כאשר הגיע למעמד פלטינה כפולה בארצות הברית.
הקליפ לשיר "" קיבל תביעות משפטיות בגין הפרת זכויות יוצרים ולכן מאוחר יותר המהדורה הרגילה של האלבום הוחלפה במהדורה הכוללת חלקים מתוך הקליפ המקורי.
Avril Lavigne: My World (בעברית: אבריל לאבין: העולם שלי) הוא אלבום ההופעה של הזמרת-יוצרת הקנדית, אבריל לאבין.
האלבום מכיל הופעות חיות של הזמרת מתוך סיבוב ההופעות שלה "Try to Shut Me Up Tour".
הקטעים נלקחו מתוך הופעתה בניו יורק באצטדיון HSBC.
חלק מהשירים אותם ביצעה במופע יצאו גם על גבי דיסק שיצא במהדורה מיוחדת ביחד עם ה-DVD.
הוא סינגל שהוקלט על ידי הזמרת-יוצרת הקולומביאנית קרול ג'י.
השיר יצא לאור ב-10 ביולי 2020, על ידי חברת התקליטים יוניברסל מיוזיק לטין אנטרטיינמנט, כסינגל מתוך אלבום KG0516.
השיר הגיע למקום השני במצעד השירים שבארגנטינה.
השיר נכתב על ידי קרול ג'י, אווי און דה דראמס ודני אושן והופק על ידי אווי און דה דראמס גם כן, שעבד עם ג'י בעבר על חלק גדול מלהיטיה כדוגמת השיר "Love with a Quality" משנת 2019, והשיר "Follow" משנת 2020. השיר הוא שיר פופ, המשלב בתוכו את סוגת הרגאטון.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות.
הווידאו קליפ הרשמי של השיר פורסם ב-9 ביולי 2020 בשידור חי והועלה לערוץ היוטיוב של קרול ג'י.
בתחילת הקליפ, ניתן לראות את ג'י כשהיא יושבת על כורסה מכוסה בפרווה, תוך שהיא שרה את השיר.
בהמשך, ניתן לראותה מחוץ לביתה כשהיא מבצעת תנועות ריקוד שונות.
נכון לספטמבר 2021, מונה הצפיות של הקליפ עומד על למעלה מ-445 מיליון צפיות.
מדינהתאריך יציאהפורמטחברת תקליטיםמקורעולם10 ביולי 2020הזרמת מוזיקה • הורדה דיגיטליתיוניברסל לטין
אלבום האולפן השני של הלהקה, Run, יצא ב־17 במרץ 2015. אלבום האולפן השלישי של הלהקה, Here Come the Runts, יצא ב-2 בפברואר 2018. אלבום האולפן הרביעי שלהם, Angel Miners & the Lightning Riders, יצא ב-24 באפריל 2020.
בשנת 2009, ה-Red Bull Records פנו אל אהרון, ושאלו אותו אם הוא רוצה להשתמש בחינם באולפן ההקלטות שלהם בלוס אנג'לס.
הוא הקליט כמה שירים באולפן ובסופו של דבר חתם בחברת התקליטים.
ברונו היה בהרבה להקות לפני שהוא יצר את Awolnation, כולל Home Town Hero עם דרו סטיוארט ו- Under the Influenance of Giants עם דייב אמזקואה.
ברונו כותב את כל השירים בעצמו, אך מכבד את דעתם של חברים קרובים, משפחה ואמנים אחרים.
הלהקה הוציאה את אלבום הבכורה שלה Megalithic Symphony באופן דיגיטלי ב־15 במרץ 2011, ופיזית ב־29 במרץ 2011 ברד בול רקורדס.
באלבום מופיעים בסך הכל 14 שירים, כולל הסינגלים " Sail", "Not Your Fault" ו-"Kill Your Heroes".
רצועות בונוס מוצעות גם ברכישת האלבום הדיגיטלי.
הסינגל הראשון של הלהקה, Sail, הגיע למקום ה -10 בשירי הבילבורד רוק בארצות הברית והפך לפלטינה בארצות הברית ולפלטינה כפולה בקנדה.
"Sail" הוצג בפרק "Whiskey Tango Foxtrot" של תוכנית הטלוויזיה של רשת CBS "האישה הטובה", פרסומות בתוכנית הטלוויזיה " פוקס ", הפרסומת של נוקיה לומיה.
"Sail" הגיע לשיא במקום 17 במצעד הבילבורד הוט 100 בארצות הברית, 27 במצעד האוסטרלי, 33 במצעד של ניו זילנד ו-17 במצעד הסינגלים בבריטניה .
"Sail" שימש גם בסרטון היוטיוב של ג'ב קורליס, ג'וב קורליס, 'Grinding the Crack' , שנכון ליוני 2017 צפה ביותר מ־31 מיליון צפיות.
Run, סיבוב ההופעות וחזרתו של קריסטופר ט'ורנס (2014–2016)
בשנת 2015 יצאו לאלבום שלושה סינגלים: הסינגל המוביל שלו, "(Hollow moon (Bad Wolf", ב־26 בינואר, "Windows" ב -3 במרץ ו- "I Am" ב 17 במאי.
הלהקה הוציאה את אלבום האולפן השני שלה, Run, ב־17 במרץ 2015. האלבום זכה לביקורות חיוביות, האלבום זכה להצבעות של 68 מתוך 100, מ6 מבקרים.
בספטמבר 2015 אמר ברונו כי הגיטריסט דרו סטיוארט עזב את הלהקה כדי לבלות עם משפחתו.
את מקומו החליף הגיטריסט של אירונטום, זאק איירונס (בנו של נגן ברד הוט צ'ילי פפרס לשעבר ג'ק איירונס).
בשנת 2015 שוחררה ערכת מוזיקה למשחק הווידאו Counter Strike: Global Offensive בשם I Am.
הערכה כוללת שירים הן מ-Megalithic Symphony והן מ-Run.
ב־8 ביולי 2016 פרסמה Awolnation גרסה חלופית של Run בשם (Run (Beautiful Things, שם מוחלפות המילים החוזרת "מסוגלים לעשות דברים נוראיים" ל"מסוגלים לעשות דברים יפים".
בקליפ זה נראה אדם עם גלימה ועם קסדה שרשום עליה AWOL אוחז בפנס סגול כשהוא מגיח מהים.
בסוף 2016 / תחילת 2017, Awolnation החלה לפרסם הודעות מוצפנות לחשבונות המדיה החברתית השונים שלהם באשר לאלבום חדש.
נראה כי הנושא המרכזי של פוסטים אלה מתייחסים בהשראה לאלבום החדש.
אחת מן ההודעות הכילה התצלומים של אהרון שישב על מגבר עם גיטרה בידיו.
אחר היה של אהרון והמתופף איסאק נגר עם גיטרה ביד.
חלק מההאשטגים הכלולים בתמונות אלה היו # 2017, #trilogy, #newalbum ו- #thesagacontinues.
ב־24 בינואר 2017, רד בול רקורדס אישרו בדף הפייסבוק שלהם כי Awolnation אכן חזר להקליט.
ב־7 בפברואר 2017 פרסם נגן הבס מארק וולוך תמונה באינסטגרם שלו באולפן הביתי האישי של אהרון עם המפיק אריק סטנמן, המאשר את מעורבותו בעבודת אלבום עתידי.
במרץ 2017 הודיע הקלידן הוותיק קני קרקיט על עזיבתו של הלהקה כדי להשקיע זמן בעבודה על חומרים ללהקה האלקטרו-אלטרנטיבית שלו.
ב־12 באוקטובר 2017 הוציאה הלהקה סינגל חדש בשם "Passion" שיופיע באלבום השלישי.
ב־6 בנובמבר 2017 הכריז אהרון על שמו של האלבום החדש, Here Come the Runts, לצד הוצאת שיר חדש "Seven Sticks of Dynamite".
הלהקה יצאה לסיור הופעות "Here Come the Runts", שיצא לדרך ב -11 בפברואר, שכלל קונצרטים ברחבי צפון אמריקה ואירופה.
לפני צאת האלבום הוציאה הלהקה סינגל, Manacle Man, ב־15 בדצמבר 2017. סינגל נוסף, "Handyman", יצא ב-19 בינואר 2018. האלבום יצא ב-2 בפברואר 2018.
ב־5 בנובמבר 2019, הלקה חתמה כעת בחברת התקליטים Better Noise Music, הלהקה הוציאה את הסינגל "The Best" מתוך אלבום האולפן הרביעי.
הסינגל יצא יחד עם קליפ.
הם גם הכריזו על סיבוב הופעות 2020. ב־29 בנובמבר 2019 הוציאה הלהקה את הסינגל השני "California Halo Blue".
השיר יצא יחד עם קליפ וקאבר לשיר Drive של the Cars .
ב־4 בפברואר 2020, הלהקה חשפה כי אלבומם הבא, Angel Miners & The Lightning Riders, עתיד לצאת ב-24 באפריל 2020. באותו יום הם הוציאו סינגל בשם Mayday!!!
Fiesta Fever, בהשתתפות אלכס אברט.
המוזיקה של Awolnation תוארה כרוק אלטרנטיבי, רוק אלקטרוני, אינדי רוק, ופופ רוק.
אהרון ברונו (AWOL) - שירה, גיטרת קצב (2009 –הווה)
זאק איירונס - גיטרה מובילה, שירה בגב (2015 – הווה)
דניאל ססלו - תכנות, מקלדות (2016 – הווה)
דייוויד אמזקואה - בס, סינטיס, פסנתר, אורגן, שירה(2010–2013)
הוא מכסה את כל מחזור חיי היישום ומאפשר יכולות DevOps.
ניתן להשתמש ב- DevOps של Azure בתור back-end למספר רב של סביבות פיתוח משולבות (IDE), אך הוא מותאם בפרט עבור ויז'ואל סטודיו ו-Eclipse בכל הפלטפורמות.
Azure DevOps זמין בשתי צורות שונות: מקומי ("שרת" on-premise) ומקוון ("Services").
שירות הענן מגובה על ידי פלטפורמת הענן של Microsoft Azure .
הוא משתמש באותו קוד כמו הגרסה המקומית של Azure DevOps, עם שינויים קלים, ומיישם את התכונות האחרונות.
Azure DevOps אינו דורש התקנה.
משתמש נכנס באמצעות חשבון מיקרוסופט להקמת סביבה, יצירת פרויקטים והוספת חברי צוות.
תחילה מתווספות לגרסת הענן תכונות חדשות שפותחו במחזורי פיתוח קצרים.
תכונות אלה עוברות לגרסה המקומית כעדכונים, במרווחים של כשלושה חודשים
מרכז הניהול של Azure DevOps מורכב מפריטי העבודה, Work items.
פריט עבודה מייצג כל "דבר" שרוצים לנהל – זה יכול להיות עבודה שצריך לבצע, סיכון למעקב, מקרה מבחן, באג או כל דבר אחר.
פריטי עבודה מוגדרים באמצעות XML והם ניתנים להרחבה.
פריטי עבודה משולבים לתבנית תהליכים המכילה פיסות מידע אלה ואחרות כדי לספק מסגרת פיתוח.
Azure DevOps כולל תבניות תהליך למסגרת הפתרונות של Microsoft עבור Agile, Scrum ואחרים.
צוותים יכולים לבחור להשתמש בתבנית מובנית או באחת מהתבניות הרבות הזמינות לשימוש שנוצרו על ידי צדדים שלישיים.
ניתן להתאים אישית תבניות תהליכים באמצעות עורך תבניות התהליך, המהווה חלק מה-Power Tools.
Azure DevOps תומך בשני סוגים שונים של ניהול גרסאות - המנוע המקורי לבקרת קוד מקור שלו שנקרא TFVC ועם יציאת TFS 2013, נוספה תמיכה המלאה ב-Git כמאגר בקרת מקור.
דיווח (Reporting) היה מרכיב מרכזי של Azure DevOps מאז שחרורו הראשוני בשנת 2005. תשתית הדיווח מורכבת ממחסן נתונים (Tfs_Warehouse) המורכב מבסיס נתונים יחסי ו-SQL Server Analysis Services.
שני מקורות אלה זמינים לדיווח באמצעות SQL Server Reporting Services כאשר אפשרות זו מותקנת.
מכיוון שמדובר במבני מסדי נתונים סטנדרטיים, כל כלי שיכול להצביע על מקורות נתונים אלה יכול לדווח מהם, כולל כלים כגון Cognos, Tableau, Excel ואחרים.
כל אחת מתבניות התהליך המוצעות כוללת קבוצה של דוחות לשירותי דיווח המכסים מידע על בנייה, תוצאות הבדיקה והתקדמות, ניהול פרויקטים, דוחות זריזים (סקירה כללית על Backlog, Sprint burndown, ו- Velocity), נתוני באגים ובעיות מנוהלות.
ניתן ליצור דוחות חדשים באמצעות בניית דוחות עבור SSRS וניתן לשנות כל אחד מהדוחות הקיימים.
Team Build (לפני TFS 2015) הוא יישום שרת לבניית תוכנה הכלול בשרת TFS.
הכלי MSBuild עובד על בסיס שפת XML הצהרתית הדומה ל- Apache Ant, ואילו WF נוסף לתהליך הבנייה החל מ- TFS 2010. יכולות הבנייה המשיכו להתפתח עם כל מהדורה עוקבת של Azure DevOps.
ב-TFS 2010 ו- 2012, קובצי תבניות ה-WF (קובצי Extensible Application Markup Language) נשמרו בבקרת המקור וניתן היה לערוך ולסמן גרסאות ישירות מבקרת התצורה.
ב-TFS 2013, קבצים אלה הוסרו כדי לבטל את העומס ולייעל את תהליך הבנייה.
עם תמיכת Git ב- TFS 2013, הוסיף Team Build יכולת כדי לאפשר בנייה אוטומטית של פרויקטים של Git כמו גם של TFVC.
Ayer הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra.
השיר יצא לאור במאי 1994, כסינגל השביעי והאחרון מתוך האלבום בארצות הברית וארגנטינה בלבד.
עבור השיר יצאו כמה עטיפות שונות, בהתאם למדינה בה הופץ.
השיר הגיע למקום החמישי במצעד השירים הלטיניים.
השיר נכתב על ידי חואניטו מרקס והופק על ידי אמיליו אסטפן, עם שני מפיקים מוזיקליים נוספים.
הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על אהבה, נאמנות יחסים רומנטיים וכדומה.
הוא הופץ כסינגל שיווקי רשמי מתוך האלבום, אך בהמשך הופץ כסינגל בארצות הברית וארגנטינה בלבד.
בארצות הברית זכה השיר להצלחה רבה, כאשר הגיע למקום החמישי במצעד השירים הלטיניים והפך לאחד מהמצליחים ביותר באלבום.
Aşka Kapandım הוא המיני-אלבום השני של הזמרת-יוצרת הטורקייה, הדיסה.
המיני-אלבום יצא לאור ב-19 בפברואר 2021, על יד חברת התקליטים פאסאג' מיוזיק.
במיני-אלבום נכלל הלהיט "Küçük Bir Yol" שיצא לאור כבר בספטמבר 2020 והגיע למקום הרביעי בטורקיה טופ 40.
במיני-אלבום נכללו שני השירים החדשים "Olsun" ו-"Sen Hiç Yorulma".
המיני-אלבום הופק על ידי דברים קראוגלו שלקח חלק בהפקת "Küçük Bir Yol" שהופץ כסינגל הראשון מתוכו בספטמבר 2020. לאחר שסיימה להוציא סינגלים מתוך אלבומה Şampiyon, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019. האלבום נקרא לבסוף Aşka Kapandım.
Avīci (01) הוא המיני-אלבום הרביעי של ה-DJ והמפיק המוזיקלי השוודי אביצ'י.
המיני-אלבום יצא לאור ב-11 באוגוסט 2017 על ידי חברות התקליטים וירג'ין ואביצ'י.
ב-27 ביוני 2017, הופיעה לראשונה הזמרת ריטה אורה וביצעה את גרסה האקוסטית של הסינגל "Lonely Together", באירוע פרטי באנבל בלונדון.
לאחר מכן שיתף אביצ'י קטעים של בעמוד האינסטגרם שלו, וכתב "מוזיקה חדשה תגיע בקרוב מאוד (מאוד)!", עם כותרות רצועות כהאשטג, ואחריו טיזרים של כל רצועה מהמיני-אלבום.
אביצ'י אמר על המיני-אלבום: "אני ממש מתרגש לחזור שוב עם מוזיקה חדשה.
עבר הרבה זמן מאז שהוצאתי משהו והרבה זמן מאז שהייתי נרגש ממוזיקה חדשה!
ההתמקדות שלי במיני-אלבום הראשון של האלבום היה אמור להשיג שילוב של שירים חדשים וישנים: כמה שהמעריצים שאלו עליהם והמתינו להם מעורבבים עם שירים חדשים שלא נשמעו מעולם!".
בראיון לפיט מ-" BBC Radio 1", אביצ'י הצהיר: "זה המיני-אלבום הראשון מבין 3 שהיו עוד, ורק אז כל האלבום ייצא עם המיני-אלבום השלישי שלי."
מקוםתאריםמכירותדנמרק (IFPI Denmark)פלטינה20,000איטליה (FIMI)זהב25,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם10 באוגוסט 2017תקליטור • הורדה דיגיטלית • סטרימינגוירג'ין • אביצ'י
Axiom Mission 1 (בקיצור: Ax-1; בעברית: אקסיום משימה 1) היא טיסת חלל פרטית של החללית דרגון C206 אנדוור אל תחנת החלל הבינלאומית.
המשימה שוגרה ב-8 באפריל 2022 על גבי משגר הפאלקון 9 מכן שיגור 39A שבמרכז החלל קנדי ונחתה ב-25 באפריל אל מול חופי פלורידה.
הטיסה שוגרה על ידי SpaceX עבור חברת תיירות החלל אקסיום ספייס, והייתה לטיסת החלל הפרטית המלאה הראשונה אל תחנת החלל הבינלאומית.
בצוות הטיסה אסטרונאוט אחד מייקל לופז-אלגריה, אסטרונאוט אמריקאי בעל הכשרה מקצועית מטעם אקסיום ספייס שפיקח על הטיסה, ושלושה נוסעים פרטיים שאינם אסטרונאוטים לארי קונור מארצות הברית, מארק פאת'י מקנדה ואיתן סטיבה מישראל, שהיה לישראלי השני בחלל והראשון בתחנת החלל הבינלאומית.
החלק של סטיבה במשימה כונה "משימת רקיע", ובמסגרתו ערך מספר ניסויים מדעיים בשיתוף קרן רמון וסוכנות החלל הישראלית במשרד החדשנות, המדע והטכנולוגיה.
חברת אקסיום ספייס (Axiom Space) נוסדה בשנת 2016 במטרה לבנות את תחנת החלל המסחרית הראשונה.
בינואר 2020, נאס"א הודיעה שלחברת אקסיום תינתן הגישה אל מודול הרמוני של תחנת החלל הבינלאומית, אליה אקסיום מתכננת בעתיד לחבר מודולים (יחידות) משלה.
עוד לפני שתחובר היחידה הראשונה של אקסיום אל תחנת החלל הבינלאומית, החברה תכננה לארגן טיסות חלל אל התחנה עבור אנשים פרטיים או סוכנויות ציבוריות.
במרץ 2020, הודיעה אקסיום כי ישכרו טיסה אל תחנת החלל הבינלאומית בחללית הדרגון 2 של SpaceX ושמה Axiom Mission 1.
תפקיד אסטרונאוט מפקד החללית מייקל לופז-אלגריה, אקסיום ספייס טיסת חלל חמישית טייס לארי קונור טיסת חלל ראשונה מומחה משימה 1 איתן סטיבה טיסת חלל ראשונה מומחה משימה 2 מארק פאת'י טיסת חלל ראשונה
ב-16 בנובמבר 2020, במהלך טקס מיוחד בבית הנשיא, הודיע מנכ"ל קרן רמון, כי סטיבה יהיה הישראלי השני שיטוס לחלל.
במקור, לצד האסטרונאוט מייקל לופז-אלגריה בשירות חברת אקסיום ספייס (Axiom Space) שישמש כמפקד הטיסה, והישראלי איתן סטיבה, תוכננו לטוס גם השחקן טום קרוז והבמאי דאג לימן למטרת צילומי סרט בתחנת החלל הבינלאומית.
ב-26 בינואר 2021, חברת אקסיום ספייס הודיעה שחברי הצוות בטיסה זו יהיו האסטרונאוט מייקל לופז-אלגריה, לצד שלושה נוסעים פרטיים; לארי קונור, מארק פאת'י ואיתן סטיבה.
עבור לופז-אלגריה זו הייתה הטיסה החמישית לחלל לאחר מספר שנים ששירת כאסטרונאוט בנאס"א.
ב-8 באפריל 2022, בשעה 11:17 לפי שעון פלורידה (18:17 שעון ישראל) חללית הדרגון C206 אנדוור שוגרה על גבי משגר פאלקון 9 מכן השיגור 39A שבמרכז החלל קנדי.
מספר דקות לאחר השיגור, השלב הראשון של משגר הפאלקון 9 (מספר סידורי B1062.5) נחת בחזרה על פלטפורמה צפה באוקיינוס האטלנטי.
לחללית ששירתה את משימה זו הייתה טיסתה השלישית לחלל.
21 שעות לאחר השיגור, עגנה החללית למודול הרמוני שבתחנת החלל הבינלאומית.
תחילה תוכננה המשימה להימשך עשרה ימים אך מועד נחיתתה התעקב בעקבות תנאי מזג אוויר ובסופו של דבר היא נמשכה 17 ימים.
בתום שהותם בתחנת החלל, החללית ניתקה וחזרה לכדור הארץ, בצניחה למימי האוקיינוס האטלנטי, סמוך לחופי פלורידה וחולצה על ידי אוניית אספקה לאסדות.
Axiom Mission 1 הייתה לטיסת החלל המסלולית המאוישת הראשונה שעגנה בתחנת החלל הבינלאומית וצוותה כולו הורכב מאזרחים שאינם אסטרונאוטים, וטיסת החלל המסלולית המאוישת השלישית בסך הכל (אחרי Inspiration4 ו-סויוז MS-20) שייעודה הראשי היה למטרת תיירות בחלל ולא כמשימה של סוכנות חלל ממשלתית.
החלק הישראלי במשימה נקרא "רקיע", שם נרדף לשמיים, המתקשר לאטמוספירה שמגוננת על החיים בכדור הארץ.
למרות שטיסת חלל זו היא פרטית וחברי הצוות רכשו כרטיס טיסה מכספם, סטיבה החליט להפוך את המסע לפרויקט לאומי ושיתף פעולה עם סוכנות החלל הישראלית, במשרד החדשנות, המדע והטכנולוגיה וקרן רמון וערך כ-35 ניסויים מדעיים אשר עוסקים בתחומי אסטרופיזיקה, אופטיקה, הנדסה, רפואה, חקלאות ואנרגיה שנבחרו על-ידי ועדה מדעית טכנולוגית.
במהלך משימתו בחלל, ומלבד מחקרים וניסויים מדעיים, העביר סטיבה שיעורים ופעילויות חינוכיות לבתי ספר, וקיים ראיונות מתחנת החלל עם נשיא המדינה יצחק הרצוג ומספר גופי תקשורת ישראלים.
בין הניסויים המשמעותיים שנערכו על ידי סטיבה, בוצע ניסוי מוצלח ביצירת רכיבים אופטיים באמצעות עיצוב נוזל בתנאי מיקרו-כבידה בעזרת טכנולוגיה שפותחה בפקולטה להנדסת מכונות בטכניון.
טכנולוגיה זו יכולה בין היתר לשמש לבניית טלסקופים גדולים בחלל.
Aviadvigatel (או ברוסית: Авиадвигатель, שם המורכב משתי מילים שמשמעותן מנוע־אווירי) היא חברה לפיתוח וייצור מנועי טורבינות גז לתעופה אזרחית, וכן מייצרת יחידות טורבינות גז תעשייתיות לייצור חשמל, הובלת גז ונפט, ספק תחנות כוח של טורבינות גז.
קו הייצור העיקרי ממוקם בעיר פרם.
החברה מהווה חלק מתאגיד "רוסטך" (המחזיקה ב-17% ממניותיה).
החברה החלה כמפעל מנוע תעופה של פרם, כיום חברת המנועים של פרם (ОАО «Пермский моторный завод»).
המפעל נבנה בתחילת שנות ה-30 של המאה ה-20. המוצר הראשון של המפעל היה מנוע ציקלון מורשה של החברה האמריקאית קרטיס-רייט.
בשנת 1934 ארקדי שבצוב, יזם הקמת לשכת עיצוב במסגרת המפעל, שב-11 בדצמבר 1939, בצו ממשלתי, הפכה למפעל עצמאי בשם "OKB-19", לימים "לשכת עיצוב מבנים מוטוריים".
המפעל ייצר מנועי מטוסים אזרחיים, אך בעיקר ייצר מנועים למטוסי קרב, בימי מלחמת העולם השנייה.
בשל יצירת מנועים שהבטיחו את העליונות הצבאית של מטוסי הקרב של ברית המועצות על פני כוחות האויב, הוענק ל-OKB-19 ב-21 ביוני 1943 פרס ממשלתי - עיטור לנין.
לאחר המלחמה, כמעט כל המשימות של התעופה הצבאית והאזרחית בטכנולוגיית בוכנה רוכזו בלשכת העיצוב.
במהלך השנים הללו נוצרו מספר מנועים חדשים למטוסים כבדים, לרבות מטוסי נוסעים, מנועים ותיבות הילוכים למסוקים.
המנועים, שנוצרו בהנהגת מעצב המטוסים ארקדי דמיטרייביץ' שבצוב, בנוסף למטוסי קרב, הותקנו על מטוסי הנוסעים Li-2, An-2, Il-14 ומסוק Mi-4. שבצוב, עמד בראש לשכת העיצוב עד סוף ימיו (1953).
מתחילת שנות ה-50 מתחיל שלב חדש בהיסטוריה של לשכת התכנון - תקופת טכנולוגיית טורבינות הגז.
ניסיונות ליצור מנועי סילון נעשו קודם לכן.
עם זאת, עומס העבודה הרב של נושא הבוכנה לא אפשר להתחיל לפתח סוגים חדשים של מנועים.
בשנת 1955, המעצב הראשי החדש של ה-OKB, פאבל אלכסנדרוביץ' סולובייב (תלמיד וסגנו של שבצוב), בעת פיתוח מנוע הסילון הראשון של ה-OKB - D-20 עבור מפציץ ארוך טווח, בחר בשני מעגלים.
ערכת מנועי שלב, שהפכה מאוחר יותר לבסיס ליצירת משפחה של מנועי טורבו-סילון.
בסוף 1956 הופסק פיתוח מנוע ה-D-20, ובמקום זאת החלו העבודות ליצירת מנוע D-20P עבור מטוס הנוסעים Tu-124. מנוע זה הפך למנוע הסובייטי הדו-שלבי הראשון שהוכנס לייצור המוני.
היה לו מדחס צירי דו-שלבי עם יחס לחץ של 2.4 בשלב הראשון ו-5.0 בשלב השני, תא בעירה צינורי-טבעתי עם 12 צינורות להבה, טורבינה תלת-שלבית וזרבובית עם יציאות נפרדות מהמעגלים החיצוניים והפנימיים.
בפברואר 1964, המנוע עבר בהצלחה בדיקות ממשלתיות.
בשנות החמישים, בזמן קצר חסר תקדים, יצרה לשכת התכנון את מנוע גל הטורבו D-25V (איור 1) עבור המסוק הכבד Mi-6 באמצעות מחולל הגז של מנוע המעקף D-20P, שפותח באותו זמן.
מתחילת 1978 החל ייצור סדרתי של מנוע הטורבו-סילון D-30F6. בפברואר 1979, המנוע הוצג במבחנים ממלכתיים וסיים אותם בהצלחה באפריל.
המנוע מצויד במערכת הבקרה האלקטרונית הראשונה (במקביל לעבודות דומות בארצות הברית).
בתחילת 1982, הוענק ללשכת התכנון עיטור מהפכת אוקטובר.
בשנת 1982, התקבלה החלטה ליצור מנוע מאוחד עבור מטוסי Il-96 ומטוסי Tu-204. בסוף השנה הוכרז מכרז.
על פי תוצאותיו, שהוכרזו ב-26.06.85, זכה הפרויקט של מנוע ה-D-90A MKB.
בשנת 1987, המנוע קיבל את הכינוי PS-90A לכבוד המעצב הכללי שלו (PS - פאבל סולובייב).
בנוסף לייצור מנועים לתעופה, ביוני 1989 החליטה לשכת התכנון לבצע עבודות ליצירת יחידת טורבינת גז קרקעית המבוססת על מנועי המטוסים של לשכת התכנון.
הפיתוח של תחום עבודה זה קשור למעבר המתמשך לתנאי השוק המשתנים ברוסיה.
בשנת 1992 החלה העבודה על פיתוחו של GTU-2.5P המבוסס על אחד המנועים האמינים ביותר בתעופה המקומית: D-30 ובמרץ של אותה שנה, הוצאו מפרטים לתכנון מנוע PS-90GP-1 של יחידת טורבינת הגז GTU-12P, עבור יחידת מדחס הגז GPA-12 "אורל".
GTU-12P נוצר על בסיס מנוע המטוסים PS-90A, באותה תקופה המנוע הרוסי המודרני ביותר לתעופה האזרחית.
בתחילת שנות ה-90 של המאה ה-20, נוצרו שתי יחידות טורבינת גז שהוכנסו לפעולת ניסיון עבור תאגיד גזפרום: GTU-12P שנועד לתחנות כוח אוטונומיות.
עם השנים החברה הפכה לאחד המפתחים והספקים העיקריים של טורבינות כוח וגז תעשייתיות עבור גזפרום.
במהלך התקופה מ-1998 ועד תחילת 1999, מומחים של החברה פיתחו גם תחנות כוח של טורבינות גז Ural-2500 בהספק של 2.5 MW ו-Ural-2500R (Ural-4000) בהספק של 4 MW, וחתמו על חוזים עבור אספקת תחנות כוח כאלה לצרכנים.
בשנת 2004 פותחה תחנת הכוח הראשונה של טורבינת הגז מסדרת Ural-6000 על בסיס יחידת GTU-6P חדשה בהספק של 6 MW.
כחלק מהבנייה מחדש של אחד מהמפעלים העירוניים הוותיקים ביותר באיוואנובו וחנות הדוודים של רשת ההסקה העירונית מטעם חברת "איוואנאנרגו", ב-14 בספטמבר 2004. באותה שנה נוצר GTU-12-PG-2, דגם מחודש של יחידות פרם, הפועלות על גז גז.
GTU-12-PG-2 הוכרה כאחת ממאה הסחורות הטובות ביותר שיצאו את רוסיה, באותה שנה, כיוון שתחנות כוח המשתמשות בגז ונפט כדלק מפחיתות משמעותית את נפח הגז המתלקח, מה שעוזר לפתור בעיה סביבתית חשובה באזור מערב סיביר.
"" (מעוצב באותיות קטנות) הוא סינגל שהוקלט על ידי הראפר האמריקאי משין גאן קלי, בהשתתפות ליל ויין.
הוא יצא לאור ב-4 במרץ 2022, על ידי חברות התקליטים באד בוי רקורדס ואינטרסקופ רקורדס, כסינגל שלישי מתוך האלבום Mainstream Sellout.
השיר נכתב על ידי והופק על ידי קלי, סטפן באסיל, בראנדון אלן, גרגורי היין וטראוויס בארקר, שגם הפיק את השיר יחד עם בייזXX וסליםXX.
בפברואר 2022 ביצע קלי חלק מהשיר ב-The Late Late Show עם ג'יימס קורדן.
הביצוע כלל גם חלקים מ-"Maybe", שלא פורסם באותה עת, ו-"Emo Girl".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-39.2 מיליון השמעות.
הווידאו קליפ הרשמי של פורסם ב-4 במרץ 2022, ביום צאת השיר.
הוא צולם בביתו של קלי מאייפון, בלילה לפני שפורסם.
הוא מציג את קלי ואת ארבעת חבריו בחדר הלבשה בו מתלבשים בבגדים נוצצים שונים.
ליל ויין אינו נוכח באופן פיזי בווידאו, אך ציור שלו מופיע על דף נייר.
Axiom Mission 2 (בקיצור: Ax-2 בעברית: משימת אקסיום 2) היא טיסת חלל פרטית שהמריאה לתחנת החלל הבין-לאומית (ISS), המופעלת על ידי חברת אקסיום ספייס.
בדצמבר 2021, נאס"א אישרה שהצוות יטוס בחללית דרגון.
באפריל, החברה הודיעה כי החללית תמריא ב-8 במאי 2023 (9 במאי UTC).
זוהי משימת אקסיום השנייה, אחרי משימה 1 של אקסיום באפריל 2022.
הטיסה המריאה ב-21 במאי 2023 ונחתה בתחנת החלל הבינלאומית ב-22 במאי למשימה שנמשכה 8 ימים.
החללית נחתה בחזרה בכדור הארץ ב-30 במאי 2023 בשעה 22:04.
הצוות כלל את האסטרונאוטית לשעבר של נאס"א פגי ויטסון כמפקדת המשימה ואת ג'ון שופנר כטייס.
בספטמבר 2022 דווח כי ועדת החלל הסעודית של ערב הסעודית קנתה את שני המושבים הנותרים למשימה, האסטרונאוטים הסעודים שטסו הם רייאנה ברנאווי ועלי אלקרני.
ב-11 בינואר 2022, אקסיום ספייס הכריזה על קולונל חיל האוויר האיטלקי (ITAF) ולטר וילדיי כאסטרונאוט המקצועי הבינלאומי הראשון של החברה.אל"ם וילדיי נבחר על ידי אקסיום כטייס גיבוי למשימת Ax-2.
תפקיד אסטרונאוטמטעם מפקדת החללית פגי ויטסון, טיסת חלל רביעיתאקסיום ספייס טייס ג'ון שופנר טיסת חלל ראשונהתייר חלל פרטי מומחה משימה 1 עלי אל-קרני טיסת חלל ראשונהערב הסעודית מומחה משימה 2 רייאנה ברנאווי טיסת חלל ראשונהערב הסעודית
תפקיד אסטרונאוטמטעם מפקדת החללית מייקל לופז-אלגריהאקסיום ספייס טייס ולטר וילדייחיל האוויר האיטלקי מומחה משימה 1 עלי אל-חאמדיערב הסעודית מומחה משימה 2 מריאם פרדוסערב הסעודית
ב-21 במאי 2023, חללית קרו דרגון פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי.
השלב הראשון של משגר הפאלקון 9 (מספר סידורי B1080.1) נחת בחזרה באזור נחיתה מס' 1 בקייפ קנוורל.
כ-17 שעות לאחר השיגור, עגנה חללית אל מודול הרמוני שבתחנת החלל הבינלאומית.
בתחנת החלל פגשו האסטרונאוטים הסעודים את סולטאן א-ניאדי, שטס לחלל במרץ למשימה בת חצי שנה בתחנת החלל הבין-לאומית במסגרת משימת SpaceX Crew-6. במהלך שהות בחלל חברי הצוות ביצעו 20 ניסויים בתחום חקר כבידה וביולוגיה.
לאחר השלמת התוכנית החלו הכנות לניתוק החללית מתחנת החלל.
ב-30 במאי 2023, לאחר 8 ימים של פעילות, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
Axiom Mission 3 (או Ax-3) הייתה טיסת חלל פרטית לתחנת החלל הבינלאומית.
הטיסה המריאה ב-18 בינואר 2024, ונמשכה 21 ימים, כשנחתה בהצלחה באוקיינוס האטלנטי.
הטיסה הופעלה על ידי אקסיום ספייס תוך שימוש בחללית דרגון 2.
לכל ארבעת אנשי הצוות יש רקע כטייסים צבאיים.
מייקל לופז-אלגריה היה מפקד המשימה מטעם חברת אקסיום ספייס; ולטר וילדיי מחיל האוויר האיטלקי היה טייס המשימה.
מומחי המשימה היו אלפר גזראווג'י שהיה האסטרונאוט הטורקי הראשון ואסטרונאוט הפרויקט השוודי מרקוס ואנדט שהיה הראשון בפרויקט קבוצת האסטרונאוטים של סוכנות החלל האירופית ב-2022 לקבל משימת טיסה בחלל.
החלק של ואנדט במשימה נקרא "מונין" והוא חופף למשימתו של אסטרונאוט אחר של סוכנות החלל האירופאית הסקנדינבי, אנדראס מוגנסן שנקראה "הוגין".
תפקיד אסטרונאוטמטעם מפקד החללית מייקל לופז-אלגריה,
טיסת חלל שישיתאקסיום ספייס טייס ולטר וילדיי,
טיסת חלל שנייהחיל האוויר האיטלקי מומחה משימה 1 אלפר גזראווג'י,
טיסת חלל ראשונהסוכנות החלל הטורקית מומחה משימה 2 מרקוס ואנדט,
טיסת חלל ראשונהסוכנות החלל האירופית / סוכנות החלל השוודית
תפקידאסטרונאוט/יתמטעםמפקדת משימהפגי ויטסוןאקסיום ספייסטייס Tuva Cihangir Atasever חיל האוויר הטורקי
משימת Axiom Mission 3 של חברת אקסיום ספייס המריאה לחלל ב-19 בינואר 2024 מכן שיגור 39 של מרכז החלל קנדי בפלורידה על סיפון חללית קרו דרגון פרידום מדגם דרגון 2 של SpaceX ששוגרה באמצעות טיל פאלקון 9. ב-20 בינואר החללית חוברה למודול "הרמוני" של תחנת החלל הבין-לאומית.
באותה עת בתחנת החלל פעלה משלחת מס' 70 לתחנת החלל הבין-לאומית בפיקוד אנדראס מוגנסן.
הצוות בילה 18 ימים בתחנת החלל הבינלאומית, כאשר הטיסה חזרה נדחתה פעמיים.
סך הכל שהה הצוות 21 ימים בחלל.
החללית נחתה באוקיינוס האטלנטי ב-9 בפברואר 2024.
Axiom Mission 4 (או Ax-4) היא טיסת חלל פרטית תחנת החלל הבין-לאומית (ISS).
הטיסה הופעלה על ידי אקסיום ספייס תוך שימוש בחללית של SpaceX דרגון 2.
הטיסה בשיתוף פעולה עם נאס"א והיא הטיסה הרביעית של אקסיום ספייס אחרי Axiom Mission 2, Axiom Mission 1 ו-Axiom Mission 3.
הטיסה הייתה אמורה להמריא ממתחם השיגור 39A במרכז החלל קנדי ב-11 ביוני 2025, אך היא בוטלה עקב דליפת חמצן נוזלי ברכב.
ב-22 ביוני בוטלה הטיסה בשנית עקב דליפה במודול זבזדה של תחנת החלל הבין-לאומית, הטיסה המריאה בהצלחה ב-25 ביוני 2025 בשעה 6:31 בבוקר UTC.
הטיסה ערכה 18 ימים והחללית נחתה באוקיינוס השקט לא רחוק מהחוף של סן דייגו ב-15 ביולי 2025.
עבור הודו ופולין המשימה מייצגת את טיסת החלל המאוישת הראשונה בחסות הממשלה מזה למעלה מ-40 שנה והשנייה בסך הכל.
עבור הונגריה זוהי השלישית, כאשר כל מדינה השתתפה בעבר במשימות אינטרקוסמוס מתקופת ברית המועצות.
בעוד שמשימות אינטרקוסמוס עגנו בסאליוט 6 או בסאליוט 7, זוהי המשימה הראשונה של מדינות אלו לתחנת החלל הבין-לאומית.
הצוות, המונה ארבעה אנשים, מורכב מהמפקדת פגי ויטסון, עובדת אקסיום ואסטרונאוטית לשעבר של נאס"א; האסטרונאוט ההודי מהארגון ההודי לחקר החלל שובהאנשו שוקלה, האסטרונאוט הפולני סלאבוש אוזננסקי-וישנייבסקי, והאסטרונאוט ההונגרי טיבור קאפו.
תפקיד אסטרונאוטמטעם מפקד החללית פגי ויטסון, טיסת חלל חמישיתאקסיום ספייס טייס שובהאנשו שוקלה, טיסת חלל ראשונההארגון ההודי לחקר החלל מומחה משימה 1 סלאבוש אוזננסקי-וישנייבסקי , טיסת חלל ראשונהסוכנות החלל האירופית/סוכנות החלל הפולנית מומחה משימה 2 טיבור קאפו , טיסת חלל ראשונהסוכנות החלל האירופית/המשרד ההונגרי לחלל
תפקיד אסטרונאוטמטעם מפקד החללית מייקל לופז-אלגריהאקסיום ספייס טייס פראסאנת נאיר הארגון ההודי לחקר החלל מומחה משימה 1 דיולה צ'רני המשרד ההונגרי לחלל
שובהאנשו שוקלה הוא האסטרונאוט ההודי הראשון שטס לחלל מטעם הארגון ההודי לחקר החלל.
המשימה נושאת את האסטרונאוט הראשון של הונגריה מאז נפילת ברית המועצות.
אף על פי שהונגריה היא גם חלק מ-ESA, משימת HUNOR (קיצור של HUNgarian to ORbit) פותחה על ידי המשרד ההונגרי לחלל (HSO) באופן עצמאי לחלוטין מ-ESA.
המשימה הוכרזה לראשונה בשנת 2021 וביולי 2022 חתם משרד החוץ ההונגרי על הסכם ראשוני עם חברת אקסיום עבור הטיסה, אשר סוכם סופית בספטמבר 2023. טיבור קאפו נבחר מתוך 247 מועמדים להשתתף במשימה, עם גיבוי של האסטרונאוט דיולה צ'רני (Cserényi Gyula).
קאפו הוא מהנדס מכונות, ומומחה צניחה חופשית, צ'רני הוא מהנדס חשמל ורץ מכשולים חובב.
שניהם סיימו את הכשרתם בנאס"א באפריל 2025. למשימת HUNOR יש טלאי משלה, נפרד מטלאי משימת אקסיום 4, המתאר את צ'ודאסארוואס וארבעה כוכבים המייצגים את המועמדים הסופיים לאסטרונאוטים.
Axiom Mission 4 היא המשימה המאוישת הראשונה של פולין לחלל מאז נפילת הקומוניזם.
סוכנות החלל של פולין עדכנה כי האסטרונאוט הפולני סלאבוש אוזננסקי-וישנייבסקי יצא במשימה הנקראת "איגניס" (Ignis), על שם המילה הלטינית ל"אש".
התג שנוצר למשימה מתאר נשר בצבעי דגל פולין שכנפיו עוקבות אחר קווי המתאר של רכס הרי אורלה פרץ' עם תיאור של קבוצת הכוכבים מגן, מחווה ליוהנס הווליוס.
ה-'i' מעוצבת בצורת תחנת החלל הבין-לאומית.
איגניס כוללת חבילת ניסויים שפותחו על ידי מדענים ומהנדסים פולנים, שיציגו את תרומתה של פולין לחקר החלל הבין-לאומי.בין השאר המשימה עוסקת בבינה מלאכותית ותדגים כיצד בינה מלאכותית יכולה לעבד נתונים בחלל ובכך להפוך בדיקות ליעילות יותר, כמו גם להפחית את כמות התשתית הקרקעית למשימות חלל.
הניסויים מתואמים על ידי הארגון ההודי לחקר החלל:
מיקרו אצות בחלל (המרכז הבין-לאומי להנדסה גנטית וביוטכנולוגיה והמכון הלאומי לחקר גנום הצמח, הודו) – השפעת חוסר כבידה וקרינה בתחנת החלל הבינלאומית על מיקרו אצות למאכל.
התפתחות תאי שריר (המכון למדעי תאי גזע ורפואה רגנרטיבית, הודו) – השפעת תוספות מטבוליות על התפתחות תאי שריר בתנאי מיקרו-כבידה.
נבטים (אוניברסיטת מדעי החקלאות, דהרוואד והמכון הטכנולוגי ההודי, דהרוואד) – הנבטת זרעי סלט בחלל: בהתייחסות לתזונת אסטרונאוטים.
דובוני מים בחלל (המכון ההודי למדע) – עמידות, התרבות ושינויים גנטיים של eutardigrade Paramacrobiotus sp.
מסכים בחלל (המכון ההודי למדע) – ניתוח שימוש אנושי של מסכים אלקטרוניים בחלל.
הניתוח יערוך השוואת ביצועים בין הצוותים על הסיפון והצוותים על הקרקע ביחס למשימת הצבעה ISO 9241, משימת 2-גב מרחבית, מבחן לחץ נתפס ומבחני רווחה נפשית של ארגון הריאות העולמי.
ציאנובקטריה בחלל (המרכז הבין-לאומי להנדסה גנטית וביוטכנולוגיה) – מחקר השוואתי של תגובת גידול ופרוטאומיקה בכחוליות על אוריאה וניטראט בתנאי מיקרו-כבידה.
יבול זרעי מאכל במיקרו-כבידה (המכון ההודי למדעי החלל והטכנולוגיה והאוניברסיטה החקלאית של קראלה) – השפעת מיקרו-כבידה על גדילה ותוצאות יבולים של זרעי מאכל.
"Aşk Ateşi" הוא שיר שהוקלט על ידי הזמרת-יוצרת הטורקייה אליינה טילקי.
הוא יצא לאור ב-17 במאי 2022, בהוצאת חברת התקליטים דואן מיוזיק קומפני, כסינגל שלא מתוך אלבום.
זהו מעין שיר המשך ל-"" כאשר בשניהם היא משווקת טילונים.
השיר הגיע למקום השלישי בטורקיה טופ 40.
ב-"Aşk Ateşi" חזרה טילקי לעבוד עם המפיק המוזיקלי הטורקי אמרה קאראדומן עימו החלה את הקריירה המוזיקלית שלה בשנת 2016. השניים כתבו, הלחינו והפיקו את השיר.
במסגרתו, חזרה לפרסם את מוצר הגלידה התעשייתי טילון, שמוצג בשלל סצנות שונות בווידאו קליפ המלא שלו.
הווידאו קליפ הנלווה של "Aşk Ateşi" הועלה לערוץ היוטיוב של netd müzik ב-17 במאי 2022, ביום צאתו של השיר כסינגל.
בתחילתו, ניתן לראות סרטונים שונים שצולמו בטיקטוק ולאחר מכן את טילקי אוחזת בטילון כשתלמידים נמצאים מסביבה.
סצנות שונות מציגות אותה כשהיא רוקדת על עמוד.
נכון לאוגוסט 2023 עומד מונה הצפיות של הקליפ על למעלה מ-50 מיליון צפיות.
אזורתאריך יציאהפורמטחברת תקליטיםמקורכלל העולם17 במאי 2022הזרמת מוזיקה • הורדה דיגיטליתDMC
Axis Communications היא חברת תקשורת ומצלמות שוודית.
החברה מייצרת מוצרים ופתרונות מבוססי רשתות תקשורת.
בין המוצרים מצלמות רשת מסוגים שונים, סטרימרים, מקודדים, מערכות הקלטה וניהול וידאו, מערכות בקרת כניסה ואינטרקום רשת.
על פי נתוני החברה מועסקים בה כ-4,000 עובדים בלמעלה מ-50 מדינות, ומחזור המכירות שלה בשנת 2023 היה 1.6 מיליארד דולר.
אקסיס היא יצרנית של מצלמות רשת למגוון רחב של יישומים.
מוצריה כוללים מצלמות ממונעות (PTZ), מצלמות עמידות בפני ונדליזם, מצלמות תרמיות, מצלמות בלחץ חנקן ומצלמות אלחוטיות.
אקסיס השיקה את מצלמת הרשת התרמית הזמינה המסחרית הראשונה בעולם בשנת 2010 ואת מצלמת רשת ה-HDTV הראשונה הזמינה בעולם בשנת 2008. בשנת 2022 הוציאה החברה מצלמות רשת שיכולות להתחבר למכשירי Z-wave.
לרוב מצלמות Axis יש יכולות ניתוח תוכן וידאו, כגון זיהוי תנועה מתקדם.
מצלמות מתקדמות תומכות בבינה מלאכותית עבור יישומי מעקב וידאו, שיכולים לסווג חפצים והתנהגות אנושית.
בשנת 2020, אקסיס נכנסה לשוק מצלמות הגוף, והתחרה בחברות המובילות בשוק: Axon, Digital Ally, Wolfcom ומוטורולה Solutions עם המותג Watchguard Video שלה.
אקסיס היא יצרנית של מקודדי וידאו, המאפשרים להמיר אותות וידאו אנלוגיים לפורמט דיגיטלי עבור רשתות IP.
הדגמים האחרונים מבוססים על תקן דחיסת הווידאו H.264 אשר מקטין את דרישות רוחב הפס והאחסון מבלי להקריב את איכות התמונה.
החברה מציעה מקודדי וידאו 1-port, 4-port, 6-port ו-16-port, כמו גם מערכות הניתנות להרכבה על מתלים עבור התקנות גדולות.
אקסיס מוכרת תוכנת ניהול וידאו שהיא משווקת תחת השם AXIS Camera Station.
התוכנה מספקת פונקציונליות של ניטור וידאו מרחוק, הקלטה וניהול אירועים.
ה-API שלו מאפשר אינטגרציה עם מערכות אחרות כגון נקודת מכירה ובקרת גישה.
אקסיס מציעה אפליקציה קלת משקל לצפייה מרחוק בשם AXIS Companion ללא תשלום.
אקסיס החלה להציע מערכות בקרת גישה פיזית בשנת 2013 עם הצגת בקרי דלתות רשת וקוראי כרטיסי RFID.
המכשירים מציעים ממשק פתוח לאינטגרציה עם רכיבי מערכת אבטחה אחרים מבוססי IP ותוכנות צד שלישי.
החברה הציגה את מערכות בקרת הגישה הפיזיות התואמות ONVIF הראשונות הזמינות בשוק.
בשנת 2015, אקסיס הציגה את מוצר האודיו הרשת הראשון שלה, רמקול צופר המספק פונקציונליות אודיו של דיבור למטה עבור יישומי אבטחה.
לאחר מכן, החברה השיקה רמקולי רשת, מקרני קול, סירנות strobe, אינטרקום וממירי אודיו אנלוגי ל-IP לשימוש במערכות כריזה ( PA ).
מבחר מוצרי אודיו ברשת מיוצרים לשימוש חיצוני ועמידים בפני ונדליזם.
בשנת 2017 השיקה אקסיס מכ"ם רשת ראשון, אשר ממזער התראות שווא, יכול לסווג אובייקטים ומוסיף יכולות מעקב אוטומטי מתקדמות למצלמות PTZ של אקסיס.
מכ"מי הרשת משתמשים באלגוריתמים של למידת מכונה ולמידה עמוקה כדי לסווג אובייקטים ולזהות התנהגות.
המכ"מים מיועדים לשימוש חיצוני ובעלי תכונות עמידות בפני ונדליזם.
A•Live•Night (בעברית: לילה בהופעה חיה) הוא אלבום האולפן החמישי של הזמרת האלבנית בסה.
הוא יצא לאור בשנת 2019 דרך חברת התקליטים של המבצעת, בסה מיוזיק.
הוא מונה ארבע עשרה רצועות, כולן מושרות באלבנית.
Axiom Mission 5 (או Ax-5) היא טיסת חלל פרטית לתחנת החלל הבין-לאומית.
הטיסה תושק לא לפני מאי 2026 ותימשך כ-30 יום.
היא תופעל על ידי חברת אקסיום ספייס תוך שימוש בחללית של SpaceX, דרגון 2.
המשימה תכלול מפקד בעל הכשרה מקצועית ושלושה אסטרונאוטים פרטיים.
כאשר הוכרז ב-2023 כי אקסיום ספייס תשלח אסטרונאוט הונגרי מההמשרד ההונגרי לחלל לתחנת החלל הבין-לאומית, עלתה השערה שזה יקרה במשימת Ax-5, אולם האסטרונאוט ההונגרי טיבור קאפו עתיד לטוס במשימה-Ax-4.
ממשלת צ'כיה חתמה על מזכר הבנות עם חברת אקסיום ספייס בשנת 2024 לשיגור האסטרונאוט הצ'כי הראשון כחלק מ"המסע הצ'כי לחלל".
מדובר באסטרונאוט אלס סבובודה לכן סביר להניח שהוא יהיה חבר בצוות.